7. ข้อพิพาททางกฎหมาย

บมจ. อสมท มีข้อพิพาททางกฎหมายถึงเดือนธันวาคม 2555 ที่อาจมีผลกระทบต่อสินทรัพย์ของบริษัท
ดังนี้

1. บริษัท ฟิวเจอร์ ไฮเทค จำกัด

วันที่ 14 กุมภาพันธ์ 2549 บริษัท ฟิวเจอร์ ไฮเทค จำกัด เป็นโจทก์ฟ้องคดีแพ่ง บริษัท อสมท
จำกัด (มหาชน) ข้อหาผิดสัญญาซื้อขาย เรียกทรัพย์คืน (ค่าปรับที่ อ.ส.ม.ท.
ใช้สิทธิหักไว้จากราคาซื้อขายรถยนต์ถ่ายทอด) เป็นเงิน 25,440,380.- บาท
ศาลพิพากษายกฟ้องโจทก์ เมื่อวันที่ 25 กุมภาพันธ์ 2554 โจทก์อุทธรณ์
คดีอยู่ระหว่างพิจารณาของศาลอุทธรณ์

2. นายชาญณรงค์ โพธิ์สุขเกษม

วันที่ 20 กุมภาพันธ์ 2550 นายชาญณรงค์ โพธิ์สุขเกษม ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดกฎหมายคุ้มครองแรงงาน เรียกค่าเสียหาย
(ค่าขาดรายได้จากค่าจ้างและค่าบอกเลิกสัญญาทันทีต้องได้รับความเสื่อมเสียชื่อเสียง เป็นเงิน
335,000.- บาท) ศาลพิพากษาเมื่อวันที่ 26 กุมภาพันธ์ 2551 ให้ บมจ. อสมท ชำระค่าเสียหาย
จำนวน 45,000.- บาท บมจ. อสมท อุทธรณ์ คดีอยู่ระหว่างการพิจารณาคดีของศาลฎีกา

3. นายประมุท สูตะบุตร จำนวน 2 คดี

1) วันที่ 13 กรกฎาคม 2550 นายประมุท สูตะบุตร เป็นโจทก์ฟ้องคดีแพ่ง (แรงงาน) บริษัท
อสมท จำกัด (มหาชน) และนายวสันต์ ภัยหลีกลี้ ข้อหาผิดสัญญาจ้างแรงงาน
ข้อตกลงเกี่ยวกับสภาพการจ้าง กฎหมายว่าด้วยการคุ้มครองแรงงาน เรียกค่าเสียหาย
(ผิดสัญญาจ้าง ค่าล่วงเวลา ค่าทำงานในวันหยุด ค่าล่วงเวลาในวันหยุด) เป็นเงิน
60,862,784.- บาท ศาลพิพากษายกฟ้องโจทก์เมื่อวันที่ 10 มิถุนายน 2553 โจทก์อุทธรณ์
คดีอยู่ระหว่างการพิจารณาของศาลฎีกา

2) วันที่ 30 ตุลาคม 2555 นายประมุท สูตะบุตร ฟ้องคดีปกครอง กสทช. ผู้ถูกฟ้องคดีที่ 1,
คณะกรรมการ บริษัท อสมท จำกัด (มหาชน) ผู้ถูกฟ้องคดีที่ 2, นายกรัฐมนตรี ผู้ถูกฟ้องคดีที่ 3
ขอให้ระงับการโฆษณา การแจ้งผลการพิจารณาและจำนวนรายได้ที่ บมจ. อสมท ได้รับจากคู่สัญญา
(บริษัท ทรู วิชั่นส์ จำกัด (มหาชน) โดยมิชอบ และเรียกค่าเสียหาย เป็นเงิน 100.- บาท
คดีอยู่ระหว่างการพิจารณาของศาลปกครองกลาง

4. นายกุณฑล สายแสงจันทร์

วันที่ 23 สิงหาคม 2550 นายกุณฑล สายแสงจันทร์ เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาไม่ปฏิบัติตามข้อตกลงเกี่ยวกับสภาพการจ้าง
กฎหมายว่าด้วยการคุ้มครองแรงงาน เรียกค่าเสียหายเป็นค่าตอบแทนพิเศษ เป็นเงิน
1,235,933.87 บาท ศาลพิพากษาเมื่อวันที่ 2 พฤศจิกายน 2553 ให้ บมจ. อสมท
จ่ายค่าตอบแทนพิเศษ (ค่ารางวัลนำเข้า) เป็นเงิน 933,828.97 บาท บมจ. อสมท อุทธรณ์
คดีอยู่ระหว่างการพิจารณาของศาลฎีกา

5. การไฟฟ้านครหลวง

วันที่ 22 พฤษภาคม 2551 การไฟฟ้านครหลวง
ส่งเรื่องให้คณะกรรมการพิจารณาชี้ขาดการยุติในการดำเนินคดีแพ่งของส่วนราชการและหน่วยงานที่เกี่ยวข้อง
เรียกค่าใช้ไฟฟ้าเพิ่มเติมเป็นเงินจำนวน24,052,136.22 บาท
คดีอยู่ระหว่างการพิจารณาของคณะกรรมการพิจารณาชี้ขาดการยุติในการดำเนินคดีแพ่งฯ

6. บริษัท ไร่ส้ม จำกัด

วันที่ 24 กรกฎาคม 2551 บริษัท ไร่ส้ม จำกัด ฟ้องคดีปกครอง บริษัท อสมท จำกัด (มหาชน)
ข้อหาผิดสัญญาทางปกครอง เรียกให้ชำระเงิน 253,026,691.12 บาท
คดีอยู่ระหว่างการพิจารณาคดีของศาลปกครองกลาง

7. นางหนึ่งฤทัย สุนายเนตร์ นางจิรานุช เสียงพานิช นางขัตติยา หิรัญโต และ
เรืออากาศโทประเชิญ สิงหะผลิน

วันที่ 19 กุมภาพันธ์ 2551 นางหนึ่งฤทัย สุนายเนตร์ นางจิรานุช เสียงพานิช นางขัตติยา หิรัญโต
และเรืออากาศโทประเชิญ สิงหะผลิน รวม 4 คน เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดสัญญาจ้างแรงงาน กฎหมายว่าด้วยการคุ้มครองแรงงาน เรียกค่าเสียหาย
ค่าจ้าง เงินประกันการทำงาน เป็นเงิน 898,311.85 บาท ศาลพิจารณายกฟ้องเมื่อวันที่ 23
มกราคม 2552 โจทก์อุทธรณ์ คดีอยู่ระหว่างการพิจารณาของศาลฎีกา

8. นางสาวสุกัญญา ทองมาก

วันที่ 23 กันยายน 2552 นางสาวสุกัญญา ทองมาก เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดสัญญาจ้างแรงงาน กฎหมายว่าด้วยการคุ้มครองแรงงาน
เรียกค่ารางวัลนำเข้า (คอมมิชชั่น) จำนวน 116,000.- บาท ศาลพิพากษาเมื่อวันที่ 23 มีนาคม
2554 ให้ บมจ. อสมท ชำระเงิน ค่ารางวัลนำเข้าจำนวน 116,000.- บาท บมจ. อสมท
อุทธรณ์ คดีอยู่ระหว่างพิจารณาของศาลฎีกา

9. บริษัท แม็กพาย แอ๊ดวานซ์ ซัพพลาย จำกัด

วันที่ 8 เมษายน 2554 บริษัท แม็กพาย แอ๊ดวานซ์ ซัพพลาย จำกัด (ผู้ร้องเรียน)
ยื่นข้อพิพาทให้อนุญาโตตุลาการ พิจารณากรณี บริษัท อสมท จำกัด (มหาชน) (ผู้คัดค้าน)
ข้อหาผิดสัญญา เรียกค่าเสียหายจำนวน 730,000,000.- บาท
คดีอยู่ระหว่างการพิจารณาของสถาบันอนุญาโตตุลาการ

10. นายเกรียงศักดิ์ กังวานวงศ์

วันที่ 26 ตุลาคม 2554 นายเกรียงศักดิ์ กังวานวงศ์ เป็นโจทก์ฟ้องคดีแพ่ง (แรงงาน) บริษัท
อสมท จำกัด (มหาชน) ข้อหาไม่ปฏิบัติตามสัญญาจ้างแรงงาน ข้อตกลงเกี่ยวกับสภาพการจ้าง
ข้อบังคับเกี่ยวกับการทำงาน และพระราชบัญญัติแรงงานรัฐวิสาหกิจสัมพันธ์
เรียกค่าเสียหายรวมเป็นเงินจำนวน 33,687,571.- บาท
คดีอยู่ระหว่างการพิจารณาของศาลแรงงานกลาง

11. นางสาวสายฝน บัวเทพ

วันที่ 25 พฤศจิกายน 2554 นางสาวสายฝน บัวเทพ เป็นโจทก์ฟ้องคดีแพ่ง (แรงงาน) บริษัท
อสมท จำกัด (มหาชน) ข้อหาไม่ปฏิบัติตามสัญญาจ้างแรงงาน กฎหมายว่าด้วยการคุ้มครองแรงงาน
และพระราชบัญญัติแรงงานรัฐวิสาหกิจสัมพันธ์ เรียกค่าเสียหายรวมเป็นเงินจำนวน 620,000.-
บาท ศาลพิพากษาเมื่อวันที่ 22 พฤศจิกายน 2555 ให้ บมจ. อสมท ชำระเงินบอกกล่าวล่วงหน้า
ค่าชดเชย ค่าเลิกจ้างไม่เป็นธรรม จำนวน 77,500.- บาท คดีอยู่ระหว่าง บมจ. อสมท
พิจารณาอุทธรณ์คำพิพากษา